20. ΑΝΑΓΚ. ΝΟΜΟΣ υπ’ αριθ. 1790 της 6/9 Ιουν. 1939 Περί τροποποιήσεως και συμπληρώσεως των διατάξεων του άρθρ. 2 του Α.Ν. 774 του 1937, «περί προσθηκών και συμπληρώσεων εις τας ισχυούσας διατάξεις «περί Υπηρεσίας Κρατικών Προμηθειών». Άρθρ.1.-Η διάταξις του άρθρ. 2 παρ. 2 του Α.Ν. 774 του 1937 «περί προσθηκών και συμπληρώσεων εις τας ισχυούσας διατάξεις περί Υπηρεσίας Κρατικών Προμηθειών» τροποποιουμένη συμπληρούται ως έπεται: (Η επομένη παράγραφος, αφορώσα την σύστασιν, Τμήματος Προμηθειών Τροφίμων και άλλων απαιτουμένων ειδών εν γένει των Δημοσίων Νοσηλευτικών Ιδρυμάτων, αντικατεστάθη δια του Ν.Δ. 184/1941, κατωτ. αριθ. 22). Η προμήθεια των ανωτέρω ειδών δύναται να ενεργήται και δια συνοπτικής διαδικασίας συντεμνομένων των προθεσμιών, καθ’ α απόφασις των Υπουργών Οικονομικών και Κρατικής Υγιεινής και Αντιλήψεως, δημοσιευομένη εν τη Εφημερίδι της Κυβερνήσεως, θέλει ορίσει ή δι’ απ’ ευθείας αγοράς παρά των κέντρων παραγωγής και συγκεντρώσεως τούτων. Εις τον Πρόεδρον και τα μέλη της ως άνω Επιτροπής καταβάλλεται η υπό του άρθρ. 3 του Α.Ν. 774/1937 «περί προσθηκών και συμπληρώσεων εις τας ισχυούσας διατάξεις περί Υπηρεσίας Κρατικών Προμηθειών» καθοριζομένη αποζημίωσις, μη δυναμένη ως προς έκαστον μέλος να υπερβή μηνιαίως τας δραχ. 2.000. Τον ανωτέρω τρόπον προμηθείας τροφίμων και λοιπών ειδών των δημοσίων νοσηλευτικών ιδρυμάτων, δύνανται οι αρμόδιοι Υπουργοί δι’ αποφάσεών των, οριζουσών και την σύνθεσιν των κατά τόπους Επιτροπών, να επεκτείνωσι και εις τα εν ταις περιφερείαις των Γενικών Διοικήσεων και Νομαρχιών όμοια Ιδρύματα. Άρθρ.2.-Η ανωτέρω δικαιοδοσία της Επιτροπής δύναται να επεκταθή και επί των προμηθειών, των λοιπών Υπουργείων, ως και των Δήμων, εφ’ όσον ήθελε ζητηθή τούτο αρμοδίως, δια Β.Δ/των προκαλουμένων υπό του Υπουργού των Οικονομικών και του αρμοδίου Υπουργού. 25.Δ.α.20 Υπηρεσία Κρατικών Προμηθειών. Εις την περίπτωσιν ταύτην αντί του εκ των μελών της Επιτροπής αντιπροσώπου των Νοσοκομείων και Ευαγών Ιδρυμάτων μετέχει της Επιτροπής αντιπρόσωπος του οικείου Υπουργείου ή Δήμου καθ’ α το αυτό Β.Δ/μα θέλει ορίσει. Άρθρ.3.-Αι υπό του Ν. 4609 του 1930 «περί τροποποιήσεως και συμπληρώσεως του Ν. 4010 περί τροποποιήσεως των ισχυουσών διατάξεων περί ενεργείας προμηθειών του Δημοσίου» προβλεπόμεναι δύο θέσεις μεταφραστών καταργούνται. Οι κατέχοντες τας καταργουμένας θέσεις απολύονται της υπηρεσίας εντός μηνός από της ενάρξεως της ισχύος του παρόντος νόμου. 